โครงการชลประทานพระนครศรีอยุธยา บริหารจัดการน้ำให้เกษตรกรทันเก็บเกี่ยว 30 ธันวาคมนี้
โครงการชลประทานพระนครศรีอยุธยา บริหารจัดการน้ำให้เกษตรกรทันเก็บเกี่ยว 30 ธันวาคมนี้นายธนากร ตันติกุล ผู้อำนวยการโครงการชลประทานพระนครศรีอยุธยา เปิดเผยว่า ในช่วงหน้าแล้งชลประทานได้บริหารจัดการน้ำเป็นไปตามแผนของกรมชลประทานอย่างต่อเนื่องคือ เริ่มตั้งแต่วันที่ 1 พฤศจิกายนจนถึง 30 เมษายนที่ผ่านมา ให้กับพี่น้องเกษตรกรที่ปลูกข้าวนาปีล่าช้า เนื่องจากปริมาณฝนที่มีค่าเฉลี่ยต่ำกว่าปีที่ผ่านมา ดังนั้น ชลประทานจึงจำเป็นต้องสูบน้ำเข้าช่วยเหลือจนถึงวันที่ 15 ธันวาคมที่จะถึงนี้ เพื่อให้ทันเก็บเกี่ยวภายใน 30 ธันวาคม 2562 พร้อมกันนี้ ยังได้ระบายน้ำท้ายเขื่อนเจ้าพระยาที่นำมาใช้ในจังหวัดสิงห์บุรี ชัยนาท และพระนครศรีอยุธยา วันละ 6 ล้านลูกบาศก์เมตรต่อวินาที รวมถึงเขื่อนป่าสักชลสิทธิ์อีก 75-80 ล้านลูกบาศก์เมตรต่อวินาที ขณะเดียวกัน ได้จัดสรรน้ำจากปริมาณน้ำที่มีอยู่ในเขื่อน 3 หมื่นล้านลูกบาศก์เมตรไปทั่วประเทศ 17,000 ล้านลูกบาศก์เมตร โดยจะจัดลำดับความสำคัญเป็นหลัก โดยเฉพาะลุ่มน้ำเจ้าพระยา จะนำน้ำ 4,000 ล้านลูกบาศก์เมตรมาช่วย 22 จังหวัด รวมไปถึงการควบคุมน้ำเค็มที่จะนำมาผลิตน้ำประปาควบคู่กันไปด้วย